My Klas - Tuisblad
Kontak: Mnr. Esterhuizen
Geografie en Geskiedenis
Hersiening en remediëring
Doen hersiening en remediëring op jou eie tempo met e-leer aktiwiteite
Video en klankopnames
Leer ken die wêreld waarin ons leef deur video en klank opnames
Kwartaal datums: 2022 Kwartaal datums vir 2022 Lees verder...
Wat is Sosiale Wetenskappe?
Die vak Sosiale Wetenskappe bestaan uit Geskiedenis en Geografie. Beide Geskiedenis en Geografie moet gedurende elke kwartaal van die skooljaar onderrig en geassesseer word. Alhoewel die twee dissiplines apart gehou word, is hierdie kurrikulum ontwerp om die kennis (inhoud, vaardighede en konsepte), soos uiteengesit in elk aan te vul.
Assesseringspunte moet afsonderlik vir elke vak op die skool se verslae getoon word - 'n punt vir Geskiedenis en 'n punt vir Geografie. Hulle moet dan saamgevoeg word en deur twee gedeel word om 'n gemiddelde punt vir Sosiale Wetenskappe te gee.
Doel met Sosiale Wetenskappe
Hierdie Sosiale Wetenskappe-kurrikulum is daarop gerig om geleenthede vir leerders te verskaf om na hul eie wêrelde met vars, kritiese oë te kyk en dalk nog belangriker is dit daarop gemik om leerders aan 'n wêreld buite hul alledaagse werklikhede bekend te stel. Die Skool moet 'n spesiale plek vir leerders wees om hulle met kennis, waartoe hulle andersins nie sou toegang hê nie, toe te rus.
Die belangrikheid van diepte van kennis word erken. Ware kennis vereis dat leerders kennis en vertroue het as 'n gevolg van 'n in-diepte leer. Die passkatting van onderwerpe word in hierdie kurrikulum gespesifiseer deurdat ure vir elke onderwerp toegeken is. Tye dui die diepte aan wat benodig word.
Leerders word opgelei om te spekuleer, te debatteer, konneksies te maak, te kies, te prioritiseer en om te volhard in die aanpak van die werklike kwessies en belangrike vrae.
Dit is noodsaaklik in die onderrig van Geskiedenis en Geografie dat leerders aangemoedig word om vrae te vra:
En teen die tyd dat hulle by die Senior Fase kom:
Die vrae wat die leerders aan onderwysers stel, is 'n goeie aanduiding van voorkennis, persepsies, belange, insigte en bekommernisse.
Taal is 'n belangrike element van beide Geskiedenis en Geografie. Verskillende vorme van die teks (mondeling, geskrewe en visueel) is sentraal tot beide dissiplines. Leer vind plaas deur middel van interaksie met hierdie tekste. DIT IS BELANGRIK OM TE ONTHOU DAT ELKE ONDERWYSER 'N TAAL-ONDERWYSER IS.
Net so is SKRIF 'N VAARDIGHEID wat deur middel van hierdie twee vakke ontwikkel word. LEERDERS MOET GEREELD SKRYF, met 'n duidelike progressie in lengte en kompleksiteit deur die grade. Die KABV taaldokumente spesifiseer vlakke van vereiste vir skryf en moet gereeld geraadpleeg word. Bewyse van 'n leerder se werk, insluitend die assessering, moet bygehou word in die leerder se notaboek.
KURRIKULUM- EN ASSESSERINGSBELEIDSVERKLARING GRAAD 4-6 ,SOSIALE WETENSKAPPE, Departement van Basiese onderwys, ISBN: 978-1-4315-0777-1 KURRIKULUM- EN ASSESSERINGSBELEIDSVERKLARING GRAAD 4-6
Daar is baie vertakkings wat in Geografie bestudeer word. Fisiese Geografie ondersoek ons natuurlike prosesse en eienskappe, insluitend die atmosfeer, landvorme en ekosisteme. Menslike Geografie ondersoek die aktiwiteite en die impak van mense op die aarde.
Die konsep wat Geografie verenig is ruimte. Alle geografiese verskynsels het 'n ruimtelike dimensie en werk in 'n voortdurend veranderende omgewing.
Geografie sluit dus die studie van die volgende in:
ruimtelike patrone en tendense: die plek van mense en plekke in die wêreld;
ooreenkoms en verskil: hoe omgewings en leefwyses vergelyk en die redes vir die verskille en ooreenkomste;
beweging: hoe en waarom mense, goedere, water, grond en lug beweeg en verander,
Planeet Aarde: grond, water en lug;
menslike nedersetting: waar mense leef en hoekom;
aktiwiteite: wat mense doen, hoe die omgewing hulle beïnvloed en hulle invloed op die omgewing;
interafhanklikheid: die skakels tussen die klimaat, plantegroei, wildlewe, verspreiding van hulpbronne, en die menslike nedersetting en aktiwiteit; en
Spesifieke doelwitte van die Geografie KABV vir die Intermediêre en Senior Fase:
Die Geografie-kurrikulum is daarop gerig om die kennis (inhoud, vaardighede en konsepte) van sy leerders te ontwikkel. Die inhoud en die gepaardgaande konsepte soos uiteengesit in Afdeling 3 van hierdie dokument moet geïntegreer word met die geografiese doelwitte en vaardighede wat hieronder gelys word.
nuuskierig is oor die wêreld waarin hulle leef
vrae te stel en kwessies te identifiseer
met belangstelling te bespreek en te luiste
inligting te versamel en daarna te verwys (insluitende koerante, boeke, en waar moontlik, webwerwe)
'n goeie algemene kennis het van die plekke en die natuurlike kragte wat op die aarde in werk
bronne te lees en te gebruik om inligting te verwerk
inligting te gebruik, beskryf, verduideli, om vrae oor mense, plekke te beantwoord en die verhouding tussen die twee
die interaksie tussen die samelewing en die natuurlike omgewing verstaan
inligting te oorweeg, sintetiseer en organiseer
verband tussen oorsaak en gevolg, verandering en kontinuïteit te sien
diverse leefstyle en wêreldbeskouings te erken en te waardeer
onafhanklik dink en hul idees ondersteun met 'n deeglike kennis
geografiese kennis te gebruik om probleme op te los
sake te kan bespreek en oor te debatteer
vooroordeel en verskillende standpunte te herken
eie idees gebaseer op nuwe kennis te ontwikkel
oplossings vir probleme voor te stel
omgee vir hul planeet en die welsyn van almal wat daar op woon
betrokke te raak by kwessies wat verband hou met die planeet, sy mense en hulpbronne met kennis en sensitiwiteit
verantwoordelik teenoor mense en die omgewing op te tree
met 'n verskeidenheid van bronne kan werk en verstaan, insluitend kaarte, data en foto's
kaarte te trek en gebruik
inligting uit tekste, atlasse en ander bronne, insluitend visuele bronne soos foto's, te identifiseer en te onttrek
te werk met data en statistiek in die vorm van grafieke, tabelle en diagramme
deur kruisverwysing inligting te kan gebruik en van verskillende bronne gebruik te maak
verskynsels in hul eie omgewing waarneem en by betrokke raak
waarneming, onderhoudvoering en optekenvaardighede deur middel van veldwerk te ontwikkel
onderhoude met mense te voer en sosiale vaardighede toe te pas
data te verwerk, interpreteer en evalueer
meer uitvind oor plekke, mense, gebeure en kwessies met behulp van verskillende bronne, bv. boeke, mense, foto's, die internet
vrae te ontwikkel en bewoord
navorsingsvaardighede te ontwikkel en toe te pas
inligting te analiseer, aan te bied en te verwerk
verandering: die veranderende aard van mense en plekke.
Geografiese onderwys lewer 'n bydrae tot geletterdheid, spraakvermoë, gesyferdheid en grafiese voorstelling of ruimtelike geletterdheid. Dit ondersteun ook die ontwikkeling van persoonlike en sosiale vaardighede.
2.5.2 'n Nota oor die ontwikkeling van die karteringsvaardighede en die gebruik van kaarte oor die Geografie-kurrikulum heen.
Geograwe gebruik kaarte, lugfoto aansigte, aardbolle, grafieke, en tekeninge om hulle te help om die wêreld te interpreteer en aan te bied. Hierdie visuele vaardighede dra by tot 'n soort van geletterdheid wat as "grafiese voorstelling ' bekend staan. Grafiese voorstellings sluit 'n verskeidenheid van vaardighede in wat verband hou met die interpretasie van inligting op 'n visuele manier. Grafiese voorstellings kan beskou word as 'n noodsaaklike soort van geletterdheid saam met syferkundigheid (wiskunde), spraak (luister en praat) en tekstuele geletterdheid (lees). Hierdie KABV-kurrikulum plaas 'n spesiale fokus op geselekteerde aspekte van die gebruik en die maak van kaarte en ander visuele bronne vir 'n kwartaal van elke graad. Hierdie onderwerpe is ontwerp om gefokusde en stelselmatige ontwikkeling van vaardighede te bereik. Die gebruik van kaarte word egter nie beperk tot een kwartaal in slegs 'n graad nie. Leerders word blootgestel aan 'n mengsel van kaartgebruik en geografiese vaardighede saam met die fisiese en menslike geografie onderwerpe in elke graad. Kaartgebruik moet in die onderwerpe van elke graad geïntegreer word.
idees en inligting kommunikeer
op 'n duidelike en ingeligte wyse te praat
op 'n gestruktureerde en samehangende wyse te skryf
kaarte, sketse, eenvoudige illustrasies, grafieke, envloeidiagramme te teken
beredeneerde verduideliking te voorsien
ingeligte besluite neem en dan gepaste optrede neem 1. koöperatief en onafhanklik te werk
aksies sistematies en krities te beplan en evalueer
Geskiedenis is die studie van verandering en ontwikkeling, in die samelewing oor 'n tydperk. Die studie van Geskiedenis stel mense in staat om die wyse van hoe menslike optrede in die verlede in impak op die hede het, en om te verstaan en evalueer hoe dit die toekoms beïnvloed.
Geskiedenis is om te leer hoe om oor die verlede, en by implikasie die hede, op 'n gedissiplineerde manier te dink. Geskiedenis is 'n proses van ondersoek en om vrae te vra oor die verlede: Wat het gebeur? Wanneer het dit gebeur? Waarom het dit dan gebeur? Dit is oor hoe om analities te dink oor die stories wat mense vertel oor ons verlede en hoe ons daardie inligting internaliseer.
Die studie van Geskiedenis ondersteun ook burgerskap binne 'n demokrasie deur:
die waardes van die Suid-Afrikaanse Grondwet te verduidelik en te bevorder;
burgerlike verantwoordelikheid en verantwoordelike leierskap aan te moedig, insluitende die verhoging van die huidige sosiale en omgewingskwessies;
menseregte en vrede te bevorder deur uitdagings aan vooroordele oor ras, klas, geslag, etnisiteit en xenofobie uit te daa; en
om jong mense voor te berei vir die plaaslike, streeks-, nasionale, kontinentale en globale verantwoordelikheid.
Spesifieke doelwitte van Geskiedenis
Die spesifieke doelwitte van Geskiedenis is om die volgende te skep:
'n belangstelling in en genot van die studie van die verlede;
kennis, begrip en waardering van die verlede en die kragte wat dit vorm;
die vermoë om 'n proses van historiese ondersoek te onderneem wat gebaseer is op vaardighede;
Vaardighede en konsepte van Geskiedenis
Geskiedenis is 'n proses van historiese ondersoek. 'n Streng proses van ondersoek stel leerders instaat om die doelwitte te bereik en demonstreer die vaardighede
Die vind van 'n verskeidenheid soorte inligting oor die verlede.
In staat wees om inligting in te samel, byvoorbeeld, vanaf teks, visuele materiaal (insluitende foto's, spotprente, televisie en rolprente), liedjies, gedigte en onderhoude met mense; die gebruik van meer as een soort skriftelike inligting (boeke, tydskrifte, koerante, webruimtes).
Keuse van relevante inligting.
In staat wees om te besluit oor wat belangrike inligting is om te gebruik. Dit kan die keuse van inligting vir 'n bepaalde geskiedenis onderwerp, of meer spesifiek, 'n vraag wat gevra word om te beantwoord. Sommige inligting wat weer gevind is, sal nie relevant tot die vraag wees nie, en sekere inligting, alhoewel relevant, sal nie so belangrik of so nuttig soos ander inligting wees nie.
Besluit of inligting vertrou kan word
In staat te wees om ondersoek in te stel waar die inligting vandaan kom, wie die inligting geskryf of geskep het en hoekom hulle dit gedoen het? Dit behels ook om te kyk of die inligting korrek is - vergelyk waar die inligting vandaan kom met ander inligting. Baie inligting verteenwoordig slegs een gesigspunt.
Om iets wat in die verlede gebeur het van-uit meer as een gesigspunt te sien.
In staat te wees om te onderskei hoe inligting sou wees indien dit van-uit 'n ander oogpunt gesien of gebruik word. Dit vereis ook die vermoë om twee of meer verskillende gesigspunte oor dieselfde persoon of gebeurtenis te vergelyk.
Verduidelik waarom die gebeure in die verlede dikwels verskillend geïnterpreteer word.
In staat te wees om te sien hoe historici, handboekskrywers, joernaliste, of skeppers en ander tot verskillende gevolgtrekkings kom en in staat te wees om 'n rede (s) te verskaf waarom dit so is in 'n besondere onderwerp van die geskiedenis.
KURRIKULUM- EN ASSESSERINGSBELEIDSVERKLARING (KABV)
Debatteer oor wat gebeur het in die verlede op die basis van die beskikbare getuienis.
In staat te wees om deel te neem aan gesprekke of debatte en die ontwikkeling van standpunte te vorm oor aspekte van die Geskiedenis, gebaseer op die getuienis wat kom uit die beskikbare inligting.
Die skryf van Geskiedenis op 'n georganiseerde wyse, met 'n logiese lyn van argument.
In staat wees om oor 'n gedeelte van die geskiedenis te skryf wat oor 'n inleiding beskik, die relevante inligting op 'n logiese manier en 'n chronologiese volgorde uiteen te sit, en tot 'n gevolgtrekking te kom wat die vraag wat gestel word op 'n samehangende manier beantwoord.
Die belangrikheid van erfenis en bewaring te verstaan.
In staat te wees om te verduidelik hoe en waarom mense en gebeure in 'n gemeenskap, dorp of stad, provinsie en die land op 'n openbare wyse herdenk moet word. Dit behels ook die ondersoek hoe mense en gebeure in die verlede seremonies, feesvieringe, museums en monumente herdenk het.
Dit is van kritieke belang dat hierdie doelwitte en vaardighede vir elke inhoudsonderwerp gevolg behoort te word. Ten einde leerders in staat te stel om hierdie doelwitte te bereik en om hierdie vaardighede te demonstreer, sal hulle 'n volle begrip van die inhoud moet hê. Geheuevaardighede bly belangrik.
Konsepte in Geskiedenis
Historiese bronne en getuienis: Geskiedenis is nie "die verlede" self nie. Dit is die interpretasie en verduideliking van inligting uit verskeie bronne. Bewyse word geskep wanneer die bronne wat gebruik word om die vrae oor die verlede te beantwoord.
Multi-perspektief benadering: Daar is baie maniere waarop daar na die dieselfde ding in die verlede gekyk kan word. Die wyse waarop na die verlede gekyk word, kan die volgende insluit:
die verskillende standpunte van mense in die verlede op grond van hul posisie in die samelewing;
die verskillende maniere wat historici oor hulle geskryf het, en
die verskillende maniere waarop mense vandag die optrede en gedrag van mense in die verlede beskou.
Oorsaak en gevolg: Die redes vir die gebeure en die gevolge van hierdie gebeure. Die gevolge van gebeure bepaal toekomstige gebeure en help om menslike gedrag te verduidelik.
Verandering en kontinuïteit: Dit is moontlik om oor 'n tydperk die kontras oor wat verander het en wat dieselfde gebly het waar te neem. Die nou verwante kontraste wat gebruik word om Geskiedenis te onderrig is: ooreenkoms en verskil, en toe en nou, wat help om sin uit die verlede en die hede te maak.
Tyd en chronologie: Geskiedenis word bestudeer en chronologies geskryf. Dit is belangrik om in staat te wees om gebeure in die volgorde te plaas waarin hulle in tyd gebeur het, en hulle konteks te oorweeg. Tydlyne word dikwels gebruik om hierdie konsep te ontwikkel
My Klas is 'n klasbestuurstelsel vir die onderwyser en e-leer stelsel vir leerders. My klas word saam met die skool se stelsels gebruik en is 'n addisionele hulpbron. Die gebruik van die My Klas webblad is nie verpligtend nie. Alle leerders word geregistreer om die webblad te gebruik maar die gebruik van die webblad is addisioneel tot die skool se MS Teams en almal wat van My Klas gebruik maak doen dit vrywillig en is onder geen verpligting nie.
My klas - word hoofsaaklik aangewend in Mnr. Esterhuizen se Sosiale Wetenskappe klas. Die My Klas webblad word gebruik om inhoud te vertoon. Aktiwiteite en memorandums is beskikbaar. Video, klankopnames en ander hulpbronne word ook hier geplaas.